CELEX: 
Language: lv
Date: 2020-11-17 00:00:00
Title: KOMISIJAS DELEĢĒTĀ REGULA (ES) …/.. ar ko Eiropas Parlamenta un Padomes Regulu (ES) 2019/1700 papildina, precizējot ienākumu un dzīves apstākļu jomas par veselību un dzīves kvalitāti mainīgo lielumu skaitu un nosaukumu

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               Saskaņā ar 6. panta 1. punktu Eiropas Parlamenta un Padomes Regulā (ES) 2019/1700, ar ko izveido vienotu ietvaru Eiropas statistikai par personām un mājsaimniecībām, kuras pamatā ir no izlasēm savākti dati individuālā līmenī, Komisija ir pilnvarota pieņemt deleģētos aktus, precizējot dažādo datu kopu mainīgo lielumu skaitu un nosaukumu. Saskaņā ar 6. panta 2. punktu deleģētajā aktā noteikto mainīgo lielumu skaitam nebūtu jāpārsniedz par vairāk nekā 5 % to katras jomas mainīgo lielumu skaits, kurus Regulas (ES) 2019/1700 spēkā stāšanās brīdī jau bija paredzējusi Komisija (Eurostat).
            
            
               Ienākumu un dzīves apstākļu statistikas apsekojums (EU-SILC) ietver EU-SILC pamatapsekojumu un sistēmu, kas sešu gadu periodā apvieno septiņus mainīgos moduļus un trīs ad hoc moduļus. EU-SILC pamatapsekojuma mainīgais lielums, kā arī pirmais ik trīs gadu modulis un pirmais ad hoc modulis, kas nosūtāmi Komisijai (Eurostat), ir sniegti Komisijas Deleģētajā regulā (ES) 2020/256.
            
            
               Šī deleģētā regula attiecas uz to datu kopas mainīgo lielumu skaitu un nosaukumu dzīves apstākļu jomā, kuri saistīti ar ik trīs gadu moduli par “Veselību” un ik sešu gadu moduli par “Dzīves kvalitāti”. Šos divus moduļus pirmo reizi paredzēts īstenot 2022. gadā.
            
            
               2.PIRMS AKTA PIEŅEMŠANAS NOTIKUSĪ APSPRIEŠANĀS
            
            
               Gatavojot šo deleģēto regulu, Komisija ir veikusi pienācīgas apspriešanās.
            
            
               Komisija apspriedās ar valstu ekspertiem, kuri tika uzaicināti uz ekspertu sanāksmēm, lai apspriestu deleģētajā aktā iekļaujamo mainīgo lielumu sarakstu. No 2020. gada marta līdz maijam notika rakstiska apspriešanās ar Eiropas sociālās statistikas direktoriem. Apspriešanās ar Ienākumu un dzīves apstākļu (ILC) darba grupas locekļiem notika 2019. gada decembrī un 2020. gada maijā. Apspriešanās ar EU-SILC un Eiropas veselības apsekojuma (EHIS) uzdevumgrupu locekļiem notika 2020. gada februārī.
            
            
               Komisija par apspriešanos pienācīgi informēja gan Eiropas Parlamentu, gan Padomi.
            
            
               3.DELEĢĒTĀ AKTA JURIDISKIE ASPEKTI
            
            
               Šīs deleģētās regulas mērķis ir pieņemt 2022. gada ik trīs gadu moduļa par “Veselību” un ik sešu gadu moduļa par “Dzīves kvalitāti” mainīgo lielumu skaitu un nosaukumu, kā paredzēts Regulas (ES) 2019/1700 6. panta 1. punktā.
            
            
               2022. gadā vācamo mainīgo lielumu skaitam kopā ar Regulas (ES) 2019/2242 II pielikumā iekļautajiem ikgada mainīgajiem lielumiem nevajadzētu par vairāk nekā 5 % pārsniegt to mainīgo lielumu skaitu, kuri savākti dzīves apstākļu jomā, kad stājās spēkā Regula (ES) 2019/1700: tas atbilst Regulas (ES) 2019/1700 6. panta 2. punkta prasībām.
            
            
               Deleģētais akts neietekmē ES budžetu.
            
            
               Deleģētais akts attiecas uz Eiropas Ekonomikas zonas (EEZ) jautājumu, tāpēc tā piemērošana būtu jāattiecina uz EEZ.
            
            
               KOMISIJAS DELEĢĒTĀ REGULA (ES) …/..
            
            
               (17.11.2020),
            
            
               ar ko Eiropas Parlamenta un Padomes Regulu (ES) 2019/1700 papildina, precizējot ienākumu un dzīves apstākļu jomas par veselību un dzīves kvalitāti mainīgo lielumu skaitu un nosaukumu 
                  
               
            
               (Dokuments attiecas uz EEZ)
            
            
               EIROPAS KOMISIJA,
            
         
         
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes Regulu (ES) 2019/1700 (2019. gada 10. oktobris), ar ko izveido vienotu ietvaru Eiropas statistikai par personām un mājsaimniecībām, kuras pamatā ir no izlasēm savākti dati individuālā līmenī, ar ko groza Eiropas Parlamenta un Padomes Regulas (EK) Nr. 808/2004, (EK) Nr. 452/2008 un (EK) Nr. 1338/2008 un ar ko atceļ Eiropas Parlamenta un Padomes Regulu (EK) Nr. 1177/2003 un Padomes Regulu (EK) Nr. 577/98
                  1
               , un jo īpaši tās 6. panta 1. punktu,
            
            
               tā kā:
            
            
               (1)Lai apmierinātu vajadzības, kas konstatētas attiecīgajos detalizētajos tematos, Komisijai būtu jāprecizē dzīves apstākļu jomas (EU-SILC) datu kopas mainīgo lielumu skaits un nosaukums.
            
            
               (2)Ienākumu un dzīves apstākļu statistikas apsekojums (“EU-SILC apsekojums”) ir svarīgs instruments, ar kura palīdzību sniedz informāciju, kas nepieciešama Eiropas pusgada un Eiropas sociālo tiesību pīlāra satvarā, īpaši par ienākumu sadali, nabadzību un sociālo atstumtību. Tas arī sniedz informāciju par veselības aprūpi, veselību ietekmējošajiem faktoriem, veselības stāvokli un nespēju no ik trīs gadu moduļa par “Veselību” un datus par labjutību un dalību sociālajā un kultūras dzīvē no ik sešu gadu moduļa par “Dzīves kvalitāti”.
            
            
               (3)Vācamo mainīgo lielumu skaits nepārsniedz par vairāk nekā 5 % to mainīgo lielumu skaitu, kas savākti dzīves apstākļu jomā, kad 2019. gada 3. novembrī stājās spēkā Regula (ES) 2019/1700,
            
            
               IR PIEŅĒMUSI ŠO REGULU.
            
            
               1. pants
            
            
               Mainīgo lielumu skaits un nosaukums ik trīs gadu modulim par “Veselību” un ik sešu gadu moduļim par “Dzīves kvalitāti” dzīves apstākļu jomā ir izklāstīts pielikumā.
            
            
               2. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 17.11.2020
            
            
               
                     Komisijas vārdā —
               
               
                     priekšsēdētāja
                     Ursula VON DER LEYEN
               
            
         
         
            
                  
                     (1)
                  
                        OV L 2611, 14.10.2019., 1. lpp. 
               
            
      
    ---documentbreak--- 
      
         
         
            
               PIELIKUMS 
            
            
            
               Mainīgo lielumu skaits un nosaukumi ik trīs gadu modulim par “Veselību” un ik sešu gadu modulim par “Dzīves kvalitāti” ienākumu un dzīves apstākļu jomā.
            
            
            
                     
                        Modulis
                     
                  
                  
                     
                        Detalizēts temats
                     
                  
                  
                     
                        Mainīgā lieluma identifikators
                     
                  
                  
                     
                        Mainīgā lieluma nosaukums
                     
                  
               
                     
                        Veselība
                     
                  
                  
                     
                        Veselības aprūpe
                     
                     
                        (6 savāktie mainīgie lielumi)
                     
                  
                  
                     
                        HS200
                     
                  
                  
                     
                        Finansiāls slogs, kas saistīts ar medicīnisko aprūpi (izņemot zāles)
                     
                  
               
                     
                  
                  
                     
                  
                  
                     
                        HS210
                     
                  
                  
                     
                        Finansiāls slogs, kas saistīts ar zobārstniecību
                     
                  
               
                     
                  
                  
                     
                  
                  
                     
                        HS220
                     
                  
                  
                     
                        Finansiāls slogs, kas saistīts ar zāļu iegādi
                     
                  
               
                     
                  
                  
                     
                  
                  
                     
                        PH090
                     
                  
                  
                     
                        Pēdējos 12 mēnešos konsultāciju skaits pie terapeita vai ģimenes ārsta
                     
                  
               
                     
                  
                  
                     
                  
                  
                     
                        PH080
                     
                  
                  
                     
                        Pēdējos 12 mēnešos konsultāciju skaits pie zobārsta, ortodonta vai cita zobārstniecības speciālista
                     
                  
               
                     
                  
                  
                     
                  
                  
                     
                        PH100
                     
                  
                  
                     
                        Pēdējos 12 mēnešos konsultāciju skaits pie medicīnas speciālista vai ķirurģijas speciālista (izņemot zobārstus, ortodontus vai citus zobārstniecības speciālistus)
                     
                  
               
                     
                  
                  
                     
                        Veselību ietekmējošie faktori
                     
                     
                        (8 savāktie mainīgie lielumi)
                     
                  
                  
                     
                        PH110A
                     
                  
                  
                     
                        BMI 1 Svars
                     
                  
               
                     
                  
                  
                     
                  
                  
                     
                        PH110B
                     
                  
                  
                     
                        BMI 2 Augums
                     
                  
               
                     
                  
                  
                     
                  
                  
                     
                        PH122
                     
                  
                  
                     
                        Fiziskās aktivitātes veids darbā
                     
                  
               
                     
                  
                  
                     
                  
                  
                     
                        PH132
                     
                  
                  
                     
                        Fizisko aktivitāšu biežums (izņemot tās, kas saistītas ar darbu)
                     
                  
               
                     
                  
                  
                     
                  
                  
                     
                        PH142
                     
                  
                  
                     
                        Augļu (izņemot visu veidu sulu) patēriņa biežums
                     
                  
               
                     
                  
                  
                     
                  
                  
                     
                        PH152
                     
                  
                  
                     
                        Dārzeņu vai salātu (izņemot visu veidu sulu) patēriņa biežums
                     
                  
               
                     
                  
                  
                     
                  
                  
                     
                        PH171
                     
                  
                  
                     
                        Tabakas lietošanas biežums (tostarp elektroniskās cigaretes vai tamlīdzīgas elektroniskas ierīces)
                     
                  
               
                     
                  
                  
                     
                  
                  
                     
                        PH180
                     
                  
                  
                     
                        Jebkāda veida alkoholisko dzērienu lietošanas biežums
                     
                  
               
                     
                  
                  
                     
                        Sīkas ziņas par veselības stāvokli un nespēju
                     
                     
                        (6 savāktie mainīgie lielumi)
                     
                  
                  
                     
                        PH101
                     
                  
                  
                     
                        Redzes grūtības, pat ja tiek izmantotas brilles vai kontaktlēcas
                     
                  
               
                     
                  
                  
                     
                  
                  
                     
                        PH111
                     
                  
                  
                     
                        Dzirdes grūtības, pat ja tiek izmantots dzirdes aparāts
                     
                  
               
                     
                  
                  
                     
                  
                  
                     
                        PH121
                     
                  
                  
                     
                        Grūtības staigāt vai kāpt pa kāpnēm
                     
                  
               
                     
                  
                  
                     
                  
                  
                     
                        PH131
                     
                  
                  
                     
                        Grūtības atcerēties vai koncentrēties
                     
                  
               
                     
                  
                  
                     
                  
                  
                     
                        PH141
                     
                  
                  
                     
                        Grūtības (ar pašaprūpi kā tādu) mazgāties vai apģērbties
                     
                  
               
                     
                  
                  
                     
                  
                  
                     
                        PH151
                     
                  
                  
                     
                        Saziņas grūtības (lietojot parasto valodu, piemēram, problēmas saprast vai tikt saprastam)
                     
                  
               
                     
                        Dzīves kvalitāte
                     
                  
                  
                     
                        Labjutība
                     
                     
                        (7 savāktie mainīgie lielumi)
                     
                  
                  
                     
                        PW241
                     
                  
                  
                     
                        Atstumtības sajūta
                     
                  
               
                     
                  
                  
                     
                  
                  
                     
                        PW030
                     
                  
                  
                     
                        Apmierinātība ar finansiālo situāciju
                     
                  
               
                     
                  
                  
                     
                  
                  
                     
                        PW160
                     
                  
                  
                     
                        Apmierinātība ar personīgajām attiecībām
                     
                  
               
                     
                  
                  
                     
                  
                  
                     
                        PW120
                     
                  
                  
                     
                        Apmierinātība ar laika izlietojumu (brīvā laika daudzums)
                     
                  
               
                     
                  
                  
                     
                  
                  
                     
                        PW230
                     
                  
                  
                     
                        Vientulības sajūta
                     
                  
               
                     
                  
                  
                     
                  
                  
                     
                        PW090
                     
                  
                  
                     
                        Laimīgs(-a)
                     
                  
               
                     
                  
                  
                     
                  
                  
                     
                        PW180
                     
                  
                  
                     
                        Citu sniegta palīdzība
                     
                  
               
                     
                  
                  
                     
                        Dalība sociālajā un kultūras dzīvē
                     
                     
                        (13 savāktie mainīgie lielumi)
                     
                  
                  
                     
                        PS010
                     
                  
                  
                     
                        Kino apmeklējumu skaits
                     
                  
               
                     
                  
                  
                     
                  
                  
                     
                        PS020
                     
                  
                  
                     
                        Klātienes uzvedumu apmeklējumu skaits (izrādes, koncerti, operas, baleta un deju uzvedumi)
                     
                  
               
                     
                  
                  
                     
                  
                  
                     
                        PS030
                     
                  
                  
                     
                        Kultūras objektu apmeklējumu skaits
                     
                  
               
                     
                  
                  
                     
                  
                  
                     
                        PS040
                     
                  
                  
                     
                        Klātienes sporta pasākumu apmeklējumu skaits
                     
                  
               
                     
                  
                  
                     
                  
                  
                     
                        PS041
                     
                  
                  
                     
                        Māksliniecisku darbību praktizēšana
                     
                  
               
                     
                  
                  
                     
                  
                  
                     
                        PS042
                     
                  
                  
                     
                        Grāmatu lasīšana (tostarp e-grāmatas vai audiogrāmatas, gada laikā)
                     
                  
               
                     
                  
                  
                     
                  
                  
                     
                        PS050
                     
                  
                  
                     
                        Sanākšanas kopā ar ģimeni (radiniekiem) biežums
                     
                  
               
                     
                  
                  
                     
                  
                  
                     
                        PS060
                     
                  
                  
                     
                        Sanākšanas kopā ar draugiem biežums
                     
                  
               
                     
                  
                  
                     
                  
                  
                     
                        PS070
                     
                  
                  
                     
                        Kontaktu ar ģimeni (radiniekiem) biežums
                     
                  
               
                     
                  
                  
                     
                  
                  
                     
                        PS080
                     
                  
                  
                     
                        Kontaktu ar draugiem biežums
                     
                  
               
                     
                  
                  
                     
                  
                  
                     
                        PS110
                     
                  
                  
                     
                        Dalība formālās brīvprātīgās darbībās
                     
                  
               
                     
                  
                  
                     
                  
                  
                     
                        PS111
                     
                  
                  
                     
                        Dalība neformālās brīvprātīgās darbībās
                     
                  
               
                     
                  
                  
                     
                  
                  
                     
                        PS102
                     
                  
                  
                     
                        Aktīvs pilsoniskums